laion/Wikipedia-Exotic huggingface dataset:
পেথাপুর রাজ্য

পেথাপুর রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বরোদা এবং গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজনিবাস ছিলো পেথাপুর গ্রাম, এটি বর্তমানে গুজরাত রাজ্যের গান্ধীনগর জেলায় অবস্থিত৷ গ্রামটি ইট শিল্পের জন্য খ্যাত ছিলো৷ খ্রিস্টীয় ত্রয়োদশ শতাব্দীতে রাজা পেথাসিং শেরথা শহরে নিজের আধিপত্য বিস্তার করেন৷ পারমার পেথাসিঙের মৃত্যুর পর পাটনের গুজরাত সালতানাতের সদস্যরা এটিকে যুদ্ধক্ষেত্র হিসাবে ব্যবহার করতেন৷ সুলতান প্রথম আহমদ শাহ পাটন শহর ছেড়ে একটি নতুন রাজধানী স্থাপনের লক্ষ্যে আমেদাবাদ শহরের প্রতিষ্ঠা করেন৷ ১৯৬০ খ্রিস্টাব্দে বোম্বে রাজ্য ভেঙে গুজরাত ও মহারাষ্ট্র রাজ্যের জন্ম হলে আমেদাবাদ হয়ে ওঠে গুজরাতের রাজধানী৷ নতুন শহরটি সাজানো হয় পেথাপুর রাজ্যের জমির ওপরই৷ [তথ্যসূত্র প্রয়োজন] রাজ্যটি বাঘেল রাজবংশীয় রাজপুতদের দ্বারা শাসিত হতো৷ [তথ্যসূত্র প্রয়োজন] ইদার রাজ্যের রাও কিরাতসিংজীর পুত্র বিরাজমল ১৮৮২ খ্রিস্টাব্দের ১২ই এপ্রিল এই রাজ্যের রাওয়াল হিসাবে নিযুক্ত হন৷ তার পরে তার পুত্র রাওয়াল দীপসিংজী শিউসিংজীও ঐ একই কাজে নিযুক্ত হন৷[তথ্যসূত্র প্রয়োজন] ১৯৪০ খ্রিস্টাব্দের ১লা ফেব্রুয়ারি বরোদা রাজ্যতে সংযুক্ত হওয়ার জন্য সংযুক্তকরণের বিষয় হিসাবে প্রথম স্বঘোষিত দেশীয় রাজ্য হয়ে ওঠে৷ বৃহত্তর এজেন্সি গঠনের লক্ষ্যে ও চতুর্দিকে বরোদাবেষ্টিত হওয়ার কারণে পরবর্তী বহু দেশীয় রাজ্যের মতো এটিও বরোদা এজেন্সিতে স্থানান্তরিত হয়৷ রাজ্যটির শেষ শাসক শ্রীফতে সিং বরোদা রাজ্যে সংযুক্তি থেকে ভারতের স্বাধীনতালাভ অবধি নামমাত্র এই রাজ্যটি শাসন করতেন৷ ১ মে ১৯৪৯ খ্রিস্টাব্দে বরোদা একীভূতকরণের দলিল স্বাক্ষরিত করে ভারতীয় অধিরাজ্যে যোগদান করলে এই রাজ্যটিও ভারতের অংশীভূত হয়৷[তথ্যসূত্র প্রয়োজন] পেথাপুর দেশীয় রাজ্যের শাসকগণ বাপু ঠাকুর উপাধিতে ভূষিত হতেন৷ আ. ১৬৫০ – .... : পুঞ্জ সিং আ. ১৭০০ – .... : রঞ্ছোড় সিং ১৭০০ – ১৮০০ : অজ্ঞাত সংখ্যক উত্তরাধিকারী ১৮০০ পরবর্তী – .... : আড়ে সিং .... – ১৮৬১ : ভবন সিং ১৮৬১ – ১৮৭৯ : হিমত সিং ১৮৭৯ – ১৮৯৬ : গম্ভীর সিং ১৮৯৬ – ১৯৪৮ : শ্রীফতে সিং Imperial Gazetteer of India, v. 20, p. 127. Pethapur S.O Post Office – Gandhinagar, Gujarat Block Making at Pethapur Village McLeod, John; Sovereignty, power, control: politics in the States of Western India, 1916–1947; Leiden u.a. 1999; আইএসবিএন ৯০-০৪-১১৩৪৩-৬; p. 160
পোর্ট সুদান নতুন আন্তর্জাতিক বিমানবন্দর

পোর্ট সুদান নতুন আন্তর্জাতিক বিমানবন্দর (আইএটিএ: PZU, আইসিএও: HSPN) সুদানের পোর্ট সুদানে অবস্থিত একটি বিমানবন্দর। শহর থেকে ২০ কিলোমিটার দক্ষিণে অবস্থিত, এই বিমানবন্দরটি বিমানের ট্র্যাফিক এবং আন্তর্জাতিক গন্তব্যের দিক থেকে সুদানের দ্বিতীয় বৃহত্তম আন্তর্জাতিক বিমানবন্দর। ২০১৪ সালের হিসেবে, পোর্ট সুদান নতুন আন্তর্জাতিক বিমানবন্দর আইএটিএর একটি পূর্ণ সদস্য। ৮ জুলাই ২০০৩ সালে, সুদান এয়ারওয়েজের ফ্লাইট, বোয়িং ৭৩৭ বিমানটি উড্ডয়নের প্রায় ১৫ মিনিট পরে বিধ্বস্ত হয়েছিল। একজন ছাড়া এই দুর্ঘটনায় ১১৭ জন যাত্রী ও ক্রুদের সবাই মারা যায়। পাইলট ত্রুটির পরে যান্ত্রিক ব্যর্থতা এই দুর্ঘটনার কারণ ছিল। দুর্ঘটনার একমাত্র জীবিত ব্যক্তি ছিল এক শিশু। ":: Badr Airlines ::"। www.badrairlines.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nova Airways"। www.novaairways.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) 2018, UBM (UK) Ltd.। "Saudia plans Port Sudan launch in S17"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.routesonline.com/news/38/airlineroute/283940/turkish-airlines-re-schedules-port-sudan-launch-to-late-feb-2020/ "Infant who survived 2003 Sudan plane crash is performing Haj"। Saudigazette। ৫ আগস্ট ২০১৮। ১৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অ্যান্টি সাবমেরিন ওয়ারফেয়ার শালৌ ওয়াটার ক্রাফট

এএসডব্লিউ-এসডব্লিউসি কর্ভেট হল গার্ডেনরিচ শিপবিল্ডার্স অ্যান্ড ইঞ্জিনিয়ার্স (জিআরএসই) ও কোচিন শিপইয়ার্ড (সিএসএল) এর কাছে ভারতীয় নৌবাহিনীর জন্য অর্ডার করা ডুবোজাহাজ-বিধ্বংসী জাহাজ। এগুলি ৭০০ টন ওজন বিশিষ্ট এবং বর্তমানে সেবায় নিয়জিত অভয়-শ্রেণির কর্ভেটগুলিকে প্রতিস্থাপন করবে। ২০১৩ সালের ডিসেম্বর মাসে ভারতের প্রতিরক্ষা মন্ত্রকের প্রতিরক্ষা অধিগ্রহণ পরিষদ (এমওডি) ১৯৮৯ সাল থেকে ১৯৯১ সালের মধ্যে কমিশন প্রাপ্ত রাশিয়া-নির্মিত অভয়-শ্রেণির করভেটগুলি প্রতিস্থাপনের জন্য ১৩,৪৪০ কোটি ডলার (১.৯ বিলিয়ন মার্কিন ডলার) ব্যয়ে অগভীর জলের ডুবোজাহাজ-বিধ্বংসী জাহাজ ক্রয়ের অনুমোদন প্রদান করে। ২০১৪ সালের জুন মাসে "ক্রয় এবং মেক ইন্ডিয়া" উদ্যোগের অধীনে এমওডি লার্সন অ্যান্ড টুব্রো, এবিজি শিপইয়ার্ড, পিপাভা শিপইয়ার্ড, গোয়া শিপইয়ার্ড এবং গার্ডেনরিচ শিপবিল্ডার্স এবং ইঞ্জিনিয়ার সহ স্থানীয় বেসরকারী খাতের শিপইয়ার্ডগুলিকে একটি দরপত্রের জন্য আহ্বান করে। ২০১৭ সালের অক্টোবর মাসে কোচিন শিপইয়ার্ড ও গার্ডেনরিচের উত্থান হয় যথাক্রমে এল১ এবং এল২ বিডার হিসাবে। তারা প্রত্যেকে ৮ টি করে জাহাজ তৈরি করবে। "Make in India: Government shipyards win Rs 12,000 crore deal to supply 16 ASW craft to Navy"। সংগ্রহের তারিখ ২০১৭-১০-১৭।  Bhatnagar, Gaurav Vivek (২০১৩-১২-২৪)। "Four major acquisitions for the Navy and the Army approved"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০১৭-১০-১৭।  "MoD clears Navy plans to get 16 shallow-water anti-sub vessels", The Tribune, ২৫ ডিসেম্বর ২০১৩, সংগ্রহের তারিখ ২৭ মে ২০১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Cochin Shipyard surges 11% on bagging Indian Navy order"। The Economic Times। ২০১৭-১০-১০। সংগ্রহের তারিখ ২০১৭-১০-১৭।  Reporter, S. I. (২০১৭-১০-১০)। "Cochin Shipyard up 10% as it wins order worth Rs 5400 cr from Indian Navy"। Business Standard India। সংগ্রহের তারিখ ২০১৭-১০-১৭।  Bureau, Our (২০১৮-০১-১৬)। "Garden Reach Shipbuilders set to win ₹5,400-crore Navy order"। The Hindu Business Line (ইংরেজি ভাষায়)। সংগ্রহের তারিখ ২০১৮-০১-১৭।
এ কে মোশাররফ হোসেন আকন্দ

এ কে মোশাররফ হোসেন আকন্দ বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ময়মনসিংহ-১৪ আসনের সংসদ সদস্য ছিলেন। এ কে মোশাররফ হোসেন আকন্দ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৪ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  The Election Archives (ইংরেজি ভাষায়)। Shiv Lal। ১৯৮১।
আবদুস সালাম মিয়া

আবদুস সালাম মিয়া বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-৬ আসনের সংসদ সদস্য ছিলেন। আবদুস সালাম মিয়া ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ফরিদপুর-৬ আসন থেকে সংসদ সদস্য নির্বাচিত হন। তার দুই ছেলে ও দুই মেয়ে রয়েছে। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  The Election Archives (ইংরেজি ভাষায়)। Shiv Lal। ১৯৮১।
নজির আহম্মদ তালুকদার

নজির আহম্মদ তালুকদার বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-৯ আসনের সংসদ সদস্য ছিলেন। নজির আহম্মদ তালুকদার ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ফরিদপুর-৯ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  The Election Archives (ইংরেজি ভাষায়)। Shiv Lal। ১৯৮১।
নুরুল কাদীর জুনু

নুরুল কাদীর জুনু বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-১০ আসনের সংসদ সদস্য ছিলেন। নুরুল কাদীর জুন্নু গোপালগঞ্জের কাশিয়ানী থানা আওয়ামীলীগের প্রতিষ্ঠাতা। ভাষা আন্দোলন, ১৯৫৪ সালের যুক্তফ্রন্ট নির্বাচন ৬ দফা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ফরিদপুর-১০ আসন থেকে সংসদ সদস্য নির্বাচিত হন। তিনি ১৯৭১ সালে মুক্তিযুদ্ধের সময় ফরিদপুর জেলার মুক্তিযুদ্ধের হেডকোয়ার্টার ওড়াকান্দি থেকে মুক্তিযুদ্ধ পরিচালনা করেন এবং প্রবাসী বাংলাদেশ সরকারের থানা প্রশাসক নিযুক্ত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  The Election Archives (ইংরেজি ভাষায়)। Shiv Lal। ১৯৮১।
সন্তোষ কুমার বিশ্বাস

সন্তোষ কুমার বিশ্বাস বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-১২ আসনের সংসদ সদস্য ছিলেন। নজির আহম্মদ তালুকদার ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ফরিদপুর-১২ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  The Election Archives (ইংরেজি ভাষায়)। Shiv Lal। ১৯৮১।
এ বি এম গোলাম মোস্তফা (ফরিদপুরের রাজনীতিবিদ)

এ বি এম গোলাম মোস্তফা বাংলাদেশ জাতীয়তাবাদী দলের রাজনীতিবিদ যিনি তৎকালীন ফরিদপুর-১ আসনের সংসদ সদস্য ছিলেন। এ বি এম গোলাম মোস্তফা ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ফরিদপুর-১ আসন থেকে সংসদ সদস্য নির্বাচিত হন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
কমপেক্ট পলিটেকনিক ইনস্টিটিউট

কমপেক্ট পলিটেকনিক ইনস্টিটিউট বাংলাদেশের একটি বেসরকারি পলিটেকনিক ইনস্টিটিউট, এটি বাকাশিবো এর অধীনে চার বছরের মেয়াদি ডিপ্লোমা ইঞ্জিনিয়ারিং ডিগ্রী প্রদান করে। ইনস্টিটিউট টি ২০১০ সালে প্রতিষ্ঠিত হয়েছে ফেনীতে।। কমপেক্ট পলিটেকনিক ইনস্টিটিউট ২০১০ সালে প্রতিষ্ঠাত হয়। প্রতিষ্ঠানটি কিছু শিক্ষার্থী নিয়ে প্রতিষ্ঠানের যাত্রা শুরু করেছিলেন। যা বর্তমানে ফেনী জেলার সবচেয়ে ব্যয়বহুল বেসরকারী পলিটেকনিক ইনস্টিটিউট হিসাবে পরিচিত। যেখানে আজ হাজার হাজার শিক্ষার্থী ডিপ্লোমা কোর্স করছে। কমপেক্ট পলিটেকনিক ইন্সটিটিউটে ৫টি প্রযুক্তি ও প্রকৌশল বিভাগ রয়েছে :- পুরকৌশল কম্পিউটার বিজ্ঞান প্রকৌশল স্থাপত্য ও অভ্যন্তর নকশা প্রকৌশল ইলেক্টিক্যাল কম্পিউটার প্রকৌশল কমপেক্ট পলিটেকনিক ইনস্টিটিউটে ল্যাবরেটরি সমূহঃ সিভিল ল্যাবরেটরি কম্পিউটার ল্যাবরেটরি ফিজিক্স ল্যাবরেটরি কেমিস্ট্রি ল্যাবরেটরি ইলেকট্রনিক ল্যাবরেটরি চার বছর মেয়াদে একটি ইন্ডাস্ট্রিয়াল ট্রেনিং সহ মোট আটটি পর্বে এই কোর্স শেষ হয়। পর্ব সমাপনী পরীক্ষার ফলাফলের ভিত্তিতে এবং শিক্ষার্থীদের উপস্থিতির উপর ভিত্তি করে প্রতি পর্বে ৪৫% শিক্ষার্থী (ছাত্রী ১০০%) প্রাতিষ্ঠানিক ভাবে বৃত্তি পেয়ে থাকে। মেয়ে শিক্ষার্থীদের জন্য সেমিষ্টার ফী ৫০% মওকুফ করা হয়েছে। এছাড়া বিশ্ব ব্যাংক গোষ্ঠী হতেও গরীব মেধাবী ছাত্র-ছাত্রীদের বৃত্তি প্রদান করে থাকে। কমপেক্ট পলিটেকনিক ইনস্টিটিউট গণপ্রজাতন্ত্রী বাংলাদেশ সরকারের আধীনে বাকাশিবো কর্তৃক পরিচালিত একটি বেসরকারি কারিগরি শিক্ষাপ্রতিষ্ঠান। সিপিআই ব্লাড ব্যাংক কমপেক্ট র‍্যাগ ডে ফ্যামিলি এসএসসি/সমমান উত্তীর্ণ এইচএসসি বিজ্ঞান একাডেমী রোড(জিয়া একাডেমীর সামনে এবং শহিদ সালাম স্টেডিয়ামের পাশে), ফেনী "Compact Polytechnic Insitute"। cpifeni.edu.bd।  অজানা প্যারামিটার |সংগ্রহের-শরিফ-তারিখ= উপেক্ষা করা হয়েছে (সাহায্য)
সিবিএস

কলম্বিয়া ব্রডকাস্টিং সিস্টেম (Columbia Broadcasting System) বা সিবিএস (CBS) এটি একটি আমেরিকান বাণিজ্যিক সম্প্রচার টেলিভিশন এবং রেডিও নেটওয়ার্ক যা তার সিবিএস বিনোদন গ্রুপ বিভাগের মাধ্যমে ভায়াকম সিবিএসের মালিকানাধীন। নিউইয়র্ক সিটির সিবিএস বিল্ডিংয়ে নেটওয়ার্কটির সদর দফতর রয়েছে, নিউ ইয়র্ক সিটিতে (সিবিএস ব্রডকাস্ট সেন্টারে) এবং লস অ্যাঞ্জেলেস (সিবিএস টেলিভিশন সিটি এবং সিবিএস স্টুডিও সেন্টারে) প্রধান উৎপাদন সুবিধা এবং কার্যক্রম রয়েছে। সিবিএসকে কখনও কখনও সংস্থার ট্রেডমার্ক প্রতীক হিসাবে 1951 সাল থেকে আই নেটওয়ার্ক হিসাবে উল্লেখ করা হয়। উইলিয়াম এস এর সময়কালে এটির প্রোগ্রামিংয়ের উচ্চমানের স্বীকৃতি হিসাবে এটি "টিফনি নেটওয়ার্ক" নামেও পরিচিত। প্যালে এটি রঙিন টেলিভিশনের সিবিএসের প্রথম কয়েকটি বিক্ষোভের কথাও বলতে পারে, যা ১৯৫০ সালে নিউ ইয়র্ক সিটির টিফানি অ্যান্ড কোং বিল্ডিংয়ে অনুষ্ঠিত হয়েছিল। "Westinghouse Bids for Role In the Remake: CBS Deal Advances TV's Global Reach"। The New York Times। The New York Times Company। আগস্ট ২, ১৯৯৫। এপ্রিল ৩, ২০১৫ তারিখে মূল থেকে আর্কাইভ করা। সংগ্রহের তারিখ মার্চ ১২, ২০১৫।  According to a New York Times piece on November 9, 1950, "the first local public demonstrations of color television will be initiated Tuesday by the Columbia Broadcasting System. Ten color receivers are being installed on the ground floor of the former Tiffany building at 401 Fifth Avenue, near Thirty-seventh Street, where several hundred persons can be accommodated for each presentation".
মুন্হুয়া ব্রডকাস্টিং কর্পোরেশন

মুন্হুয়া ব্রডকাস্টিং কর্পোরেশন (Munhwa Broadcasting Corporation) বা এমবিসি (MBC) দক্ষিণ কোরিয়ার শীর্ষস্থানীয় টেলিভিশন এবং রেডিও নেটওয়ার্ক সংস্থাগুলির মধ্যে একটি। "সংস্কৃতি" এর জন্য কোরিয়ান শব্দ মুনহওয়া। এটির ফ্ল্যাগশিপ টেরিস্ট্রিয়াল টেলিভিশন স্টেশন এমবিসি টিভি হ'ল ডিজিটালের জন্য চ্যানেল 11 (এলসিএন)। ১৯১61 সালের ২ ডিসেম্বর প্রতিষ্ঠিত, এমবিসি একটি কোরিয়ান স্থলীয় সম্প্রচারক, যার দেশজুড়ে ১ regional টি আঞ্চলিক স্টেশন রয়েছে। যদিও এটি বিজ্ঞাপনে পরিচালিত হয়, এমবিসি একটি সর্বজনীন সম্প্রচারক, কারণ এর বৃহত্তম শেয়ারহোল্ডার একটি পাবলিক সংস্থা, ব্রডকাস্ট সংস্কৃতির ফাউন্ডেশন। বর্তমানে এটি একটি টেরেস্ট্রিয়াল টিভি চ্যানেল, তিনটি রেডিও চ্যানেল, পাঁচটি কেবল চ্যানেল, পাঁচটি উপগ্রহ চ্যানেল এবং চারটি ডিএমবি চ্যানেল সহ একটি মাল্টিমিডিয়া গ্রুপ। এমবিসি সদর দফতর ডিজিটাল মিডিয়া সিটি (ডিএমসি), ম্যাপো-গু, সিওলে এবং ইলসানের ডিজিটাল প্রোডাকশন সেন্টার ড্রিম সেন্টার, ইওঙ্গিন দাজেংজেয়াম পার্কের ইনডোর এবং আউটডোর সেট সহ কোরিয়ার বৃহত্তম সম্প্রচার উৎপাদন সুবিধা রয়েছে। "About MBC"। imbc.com। সংগ্রহের তারিখ ২০২৩-০৫-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লেস্টার হোগান

ক্লারেন্স লেস্টার "লেস" হোগান (ফেব্রুয়ারি ৮, ১৯২০ - আগস্ট ১২, ২০০৭) একজন আমেরিকান পদার্থবিজ্ঞানী এবং মাইক্রোওয়েভ এবং অর্ধপরিবাহী প্রযুক্তির পথিকৃৎ ছিলেন। তিনি মন্টানার গ্রেট ফলসে বড় হয়েছেন, যেখানে তাঁর বাবা গ্রেট নর্দার্ন রেলওয়েতে কাজ করতেন। তিনি তিন বোনের একমাত্র ভাই ছিলেন। মন্টানা স্টেট বিশ্ববিদ্যালয় থেকে কেমিক্যাল ইঞ্জিনিয়ারিংয়ের ডিগ্রি নিয়ে স্নাতক সম্পন্ন করার পরে ১৯৪৪ সালে তিনি মার্কিন যুক্তরাষ্ট্রের নৌবাহিনীতে যোগ দেন। তিনি চেসাপেক বেতে অ্যাকস্টিক টর্পেডো নিয়ে কিছু কাজ করেছিলেন এবং বেল ল্যাবরেটরিজ তাকে প্রস্তাব পাঠালে তিনি সাবমেরিন ক্রুদের সেই প্রযুক্তি ব্যবহারের জন্য প্রশিক্ষণ দেওয়ার জন্য প্যাসিফিক থিয়েটারে গিয়েছিলেন। যুদ্ধের পরে তিনি লেহিঘ বিশ্ববিদ্যালয়ে স্নাতকোত্তর পড়াশোনা করেন এবং পদার্থবিজ্ঞানে পিএইচডি ডিগ্রি অর্জন করেন। এরপরে তিনি ১৯৫০ সালে বেল ল্যাবরেটরিতে যোগদান করেন। কয়েক মাস পরে তিনি মাইক্রোওয়েভ গায়রেটর আবিষ্কার করেন (এমন একটি ডিভাইস যা কোনও একটিআরসি সার্কিটের পরিবর্তে আবেশাঙ্ক অনুকরণ করতে পারে, এইভাবে বিশ্রী কয়েল সমাবেশ থেকে মুক্তি পাওয়া গিয়েছিল)। তিনি ট্রানজিস্টারের উদ্ভাবক এবং নোবেল পুরস্কার বিজয়ী বিল শকলি এর অধীনে কাজ করেছিলেন। ১৯৫৩ সাল থেকে ১৯৫৮ সাল পর্যন্ত তিনি হার্ভার্ড বিশ্ববিদ্যালয়ের অধ্যাপক ছিলেন। এরপর ড্যান নোবল তাকে অ্যারিজোনার ফিনিক্সের মটরোলা সেমিকন্ডাক্টরে সেমিকন্ডাক্টর অপারেশনের সহ-সভাপতি এবং জেনারেল ম্যানেজার হিসাবে যোগ দেওয়ার প্রস্তাব দিয়েছিল। ১৯৬৮ সালে তিনি ফেয়ারচাইল্ড ক্যামেরা এবং ইনস্ট্রুমেন্টে চেয়ারম্যান এবং প্রধান নির্বাহী কর্মকর্তা হিসাবে চলে গিয়েছিলেন এবং আট জন সিনিয়র এক্সিকিউটিভকে ( "হোগানস হিরোস" নামে পরিচিত) তাঁর সাথে নিয়ে যান। এই পদক্ষেপের ফলে মোটরোলা বাণিজ্য রহস্য চুরির জন্য ফেয়ারচাইল্ডকে (ব্যর্থ) মামলা করেছিল। ১৯৭৫ সালে তিনি আইইইইর "ফ্রেডরিক ফিলিপস অ্যাওয়ার্ড" পেয়েছিলেন। ১৯৭৮ সালে তিনি " এইএ মেডেল অফ অ্যাচিভমেনন্টে" ভূষিত হন। ১৯৯৩ সালে তিনি "এমটিটি-এস মাইক্রোওয়েভ পাইওনিয়ার অ্যাওয়ার্ড" পেয়েছিলেন। ১৯৯৬ সালে ক্যালিফোর্নিয়া বিশ্ববিদ্যালয়, বার্কলিতে ইলেক্ট্রিক্যাল ইঞ্জিনিয়ারিং ও কম্পিউটার সাইন্স বিভাগের একটি পদ তার সম্মানে নামকরণ করা হয়েছিল। ২০ শে অক্টোবর, ১৯৯৯ তাকে এতা কপ্পা অনু এর "বিশিষ্ট সদস্য" হিসেবে অন্তরভুক্ত করা হয়। সি লেস্টার হোগান ৮৮ বছর বয়সে ক্যালিফোর্নিয়ার অ্যাথার্টনে নিজ বাড়িতে আলৎসহাইমারের রোগের জটিলতার কারণে মারা যান। https://engineering.berkeley.edu/research-and-faculty/faculty/endowed-chairs-and-distinguished-professorships/ স্ট্যানফোর্ড বিশ্ববিদ্যালয় (সিলিকন জেনেসিস) (লেস হোগানের সাথে সাক্ষাৎকার – 1995) স্ট্যানফোর্ড বিশ্ববিদ্যালয় (সিলিকন জেনেসিস) (লেস হোগানের সাথে সাক্ষাৎকার – 1995) এসইউ সিলিকন জেনেসিস প্রকল্প ওয়েব্যাক মেশিনে আর্কাইভকৃত ১৮ মে ২০১৬ তারিখে ("অর্ধপরিবাহী প্রযুক্তির একটি মৌখিক ইতিহাস") বৈদ্যুতিন ইঞ্জিনিয়ারিং টাইমস ("দ্য হোগান বোমাশেল" – অক্টোবর 30, 1997) স্মিথসোনিয়ান চিপস ("মটোরোলা বনাম ফেয়ারচাইল্ড কেস ফাইলগুলি") এইএ (গালা: "এইএ প্রতিষ্ঠার 60 বছর পূর্তি" – 16 ই অক্টোবর, 2003) ΗΚΝ ("ΗΚΝ বিশিষ্ট সদস্যের তালিকা") জীবনী - ক্লারেন্স লেস্টার হোগান, মাইক্রোওয়েভ থিওরি এবং টেকনিক্স, আইইইই লেনদেন, জানুয়ারি 1958 [১]
চন্দ্র খাল

চন্দ্র খাল (নেপালি: चन्द्र नहर; উচ্চারণ: চন্দ্র নহর) নেপালের উত্তর-পূর্ব অঞ্চলের সপ্তরী জেলায় প্রতিষ্ঠিত একটি সেচ খাল প্রকল্প, যা নেপালের রানা যুগের (১৮৪৬-১৯৫১) অন্যতম প্রধানমন্ত্রী চন্দ্র শমসের জঙ্গ বাহাদুর রানা প্রতিষ্ঠা করেছিলেন। এটি ছিল নেপালের প্রথম খাল যা ফত্তেপুরের ত্রিযুগ নদী থেকে উদ্ভূত হয়েছে। খালটি নির্মাণ করেছিলেন নেপালের প্রথম প্রকৌশলী দিল্লি জঙ্গ থাপা। নেপালের প্রেক্ষাপটে, রাজ্যের পরিবর্তে স্থানীয় কৃষকদের সমষ্টিগত উদ্যোগ, সক্রিয়তা ও অংশগ্রহণে সেচ প্রকল্প বিকাশের ধারণা এবং পরিচালনা শুরু হয়েছিলো। প্রকৃতপক্ষে কালীখোলায় নির্মিত জলাশয় থেকে চন্দ্রখাল বা চন্দ্র নহরের উৎপত্তি, যা বাঁধের স্থান থেকে প্রায় ২ কিলোমিটার উত্তরে ত্রিযুগ নদীর সাথে মিলিত হয়েছে। ১ ২ DILLI JUNG THAPA Forgotten Hero by Keshab Poudel Retrieved 2 March 2020
হর্স্ট হাউগ

হর্স্ট হাউগ (ইংরেজি: Horst Haug; জন্ম: ১২ মে ১৯৪৬) হলেন একজন জার্মান পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় স্টুটগার্টার কিকার্সের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেছেন। ১৯৬৪–৬৫ মৌসুমে, স্টুটগার্টার কিকার্সের হয়ে খেলার মাধ্যমে হাউগ তার জ্যেষ্ঠ পর্যায়ের খেলোয়াড়ি জীবন শুরু করেন। স্টুটগার্টার কিকার্সের হয়ে ৩ মৌসুম যাবত খেলার পর, তিনি ভিএফবি স্টুটগার্টে যোগদান করেন, যেখানে তিনি ৬ মৌসুমে ১৩৫ ম্যাচে ৩২টি গোল করেছেন। অতঃপর তিনি পুনরায় স্টুটগার্টার কিকার্সে যোগদান করেন, যেখানে তিনি ৬ মৌসুম অতিবাহিত করার পর অবসর গ্রহণ করেছেন। "Haug, Horst" (German ভাষায়)। kicker.de। সংগ্রহের তারিখ ১৮ নভেম্বর ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) "Horst Haug"। ট্রান্সফারমার্কেট। সংগ্রহের তারিখ ৭ নভেম্বর ২০২০।  ফুসবালডাটেন.ডিইতে Horst Haug (জার্মান)
অ্যাডিসন রোগ

অ্যাডিসন রোগ, প্রাথমিক অ্যাড্রিনালিনের অপ্রতুলতা এবং হাইপোকর্টিসলিসম হিসাবেও পরিচিত যা একটি দীর্ঘমেয়াদী হরমোনাল ব্যাধি যাতে অ্যাড্রিনাল গ্রন্থি পর্যাপ্ত স্টেরয়েড হরমোন উৎপাদন করে না। লক্ষণগুলো সাধারণত ধীরে ধীরে আসে এবং পেটে ব্যথা, দুর্বলতা এবং ওজন হ্রাস লক্ষনের অন্তর্ভুক্ত থাকতে পারে। নির্দিষ্ট কিছু জায়গায় ত্বকের কালচে ভাবও দেখা দিতে পারে। নির্দিষ্ট পরিস্থিতিতে, নিম্ন রক্তচাপ, বমি বমিভাব, পিঠের নীচে ব্যথা এবং চেতনা হ্রাস নিয়ে অ্যাড্রিনাল সংকট দেখা দিতে পারে। কোনও আঘাত, সার্জারি বা সংক্রমণ থেকেও অ্যাড্রিনাল সংকট নির্ণয় করা যেতে পারে। অ্যাডিসনের রোগের লক্ষণগুলো সাধারণত ধীরে ধীরে বিকাশ লাভ করে। লক্ষণগুলোর মধ্যে ক্লান্তি, পেশীর দুর্বলতা, ওজন হ্রাস, বমি বমি ভাব, বমিভাব, ক্ষুধা হ্রাস, স্থায়ীভাবে হালকা মাথাব্যাথা, বিরক্তি, হতাশা এবং ডায়রিয়া অন্তর্ভুক্ত থাকতে পারে। কিছু মানুষের ক্ষেত্রে প্রস্রাবের সঙ্গে সোডিয়াম বেরিয়ে যাওয়ার কারণে নোনতা জাতীয় খাবারের প্রতি ক্ষুধা দেখা দেয়। যখন কোনো ব্যক্তি দীর্ঘক্ষণ কোনও রৌদ্রোজ্জ্বল অঞ্চলে থাকেন তখন তার ত্বকে হাইপারপিগমেন্টেশন দেখা দিতে পারে। পাশাপাশি পামার ক্রিজটি, ঠোঁটে সিঁদুরের মতো দাগ এবং যৌনাঙ্গের ত্বকে কালো দাগের উপস্থিতি দেখা যায়। ত্বকের এই পরিবর্তনগুললো গৌণ এবং তৃতীয়ধাপের হাইপোঅ্যাড্রেনালিজমে সাধারণত দেখা যায় না। অ্যাডিসন রোগের চিকিৎসার ক্ষেত্রে হারিয়ে যাওয়া কর্টিসলকে প্রতিস্থাপন করা হয়। কখনও কখনও হাইড্রোকর্টিসন ট্যাবলেট বা প্রসনিসোন ট্যাবলেটগুলোর দ্বারা কর্টিসলের শারীরবৃত্তীয় ঘনত্বকে পুরণ করা যায়। বিকল্প চিকিৎসার ক্ষেত্রে গ্লুকোকোর্টিকয়েড এবং এক-চতুর্থাংশ প্রিডনিসোন ব্যবহার করা যেতে পারে। চিকিৎসা সাধারণত আজীবন স্থায়ী হয়। এছাড়াও, হারানো অ্যালডোস্টেরনের অভাব পুরনের জন্য অনেক লোকের ক্ষেত্রে ফ্লড্রোকর্টিসন প্রয়োজন হয়।[তথ্যসূত্র প্রয়োজন] "Adrenal Insufficiency and Addison's Disease"। National Institute of Diabetes and Digestive and Kidney Diseases। মে ২০১৪। ১৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৬।  "Addison's Disease"। National Endocrine and Metabolic Diseases Information Service। ২৮ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০০৭।  Ten S, New M, Maclaren N (২০০১)। "Clinical review 130: Addison's disease 2001": 2909–2922। ডিওআই:10.1210/jc.86.7.2909। পিএমআইডি 11443143। ২২ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০২০।  Freeman, Lynette K.; Chanco Turner, Maria L. (২০০৬)। "Addison's disease"। Elsevier: 276–280। ডিওআই:10.1016/j.clindermatol.2006.04.006। পিএমআইডি 16828409।  de Herder WW, van der Lely AJ (মে ২০০৩)। "Addisonian crisis and relative adrenal failure": 143–7। ডিওআই:10.1023/A:1022938019091। পিএমআইডি 12766542।  কার্লিতে অ্যাডিসন রোগ (ইংরেজি)
সাত ভাই চম্পা (টেলিভিশন ধারাবাহিক)

বাংলার রূপকথার গল্প বা লোককাহিনি সাত ভাই চম্পা। ১৯০৭ সালে দক্ষিণারঞ্জন মিত্র মজুমদার এই লোককাহিনি ঠাকুরমার ঝুলি বইয়ে উপস্থাপন করেন। বইটিতে মুখবন্ধ লিখেছিলেন কবিগুরু রবীন্দ্রনাথ ঠাকুর। এরপর ১৯৪৪ সালে পুনরায় বিষ্ণু দে গল্পটি প্রকাশ করেন। এই জনপ্রিয় লোককাহিনি নিয়ে বাংলা সিনামা, ধারবাহিক নাটক নির্মিত হয়েছে। ১৯৬৮ সালে মুক্তিপ্রাপ্ত সাত ভাই চম্পা চলচ্চিত্র ব্রিটিশ ফিল্ম ইনস্টিটিউটের সেরা ১০টি বাংলা চলচ্চিত্রের মধ্যে স্থান করে নিয়েছে। এরই ধারাবাহিকতায় সাত ভাই চম্পা কাহিনি নিয়ে একটি ভারতীয় বাংলা টেলিভিশন ধারাবাহিক প্রচার করে। এটি ২৭ নভেম্বর ২০১৭ সালে নির্মিত হয়েছিল এবং জি বাংলাতে প্রচারিত হয়েছিল। এটি প্রযোজনা করেছে সুরিন্দর ফিল্মস এবং শ্রেষ্ঠাংশে অভিনয় করছেন প্রমিতা চক্রবর্তী, রুদ্রজিৎ মুখার্জি এবং সুদীপ্ত বন্দ্যোপাধ্যায়। অনুষ্ঠানটি হিন্দিতে "শুরভীর সিস্টার" নামে ডাব করা হয়েছে যা বিগ ম্যাজিক চ্যানেলে প্রচারিত হয়। জি স্বার্থক এটি ওড়িয়া ভাষায় ডাবিং করে প্রচার করে। এটি ২৭ নভেম্বর ২০১৭ সালে নির্মিত হয়েছিল এবং জি বাংলায় প্রতিদিন সকাল ৮:০০ মিনিটে প্রচারিত হত। এটি ৩ মার্চ ২০১৯ সালে এর সম্প্রচার বন্ধ হয়ে যায় এবং এটি "ত্রিনয়নী" দ্বারা প্রতিস্থাপিত হয়। সূর্যনগরের রাজা মহেন্দ্রের প্রথমা রানী মণিমল্লিকার নেতৃত্বে, স্বার্থপর রানীরা সপ্তমা রাণী পদ্মাবতীর সাত পুত্র এবং এক কন্যাকে হত্যা করার চেষ্টা করেছিলেন। মণিমল্লিকার জাদুতে সাত ভাই চাঁপা ফুল হয়ে যায়। মেয়ে পারুলকে উদ্ধার করে দাসী। বেশ কিছু দুঃসাহসী অভিযানের মধ্য দিয়ে রাজকুমারী পারুলকে দীর্ঘ দিনের হারিয়ে থাকা তাঁর সাত ভাইকে (যারা এখন চাঁপা ফুল) জীবিত ফিরিয়ে আনতে হবে এবং তার পরিবারকে পুনরায় একত্র করতে হবে। তিনি সাহসী সেনাপতি রাঘবকে (রাঘবেন্দ্র) তার সঙ্গী হিসাবে পান। এবং দুষ্ট জাদুকরী রাক্ষসী রানী মণিমল্লিকা তার প্রধান শত্রুতে পরিণত হয়। বিয়ের দিন রাঘব হারিয়ে যায়, একটি হাতির তাকে অন্য দেশে নিয়ে যায়। সেখানের বাসিন্দারা তাকে রাজা ভাবে। এই সমস্ত কিছুর পিছনে ছিল একজন দুষ্ট যাদুকর (জাদুকর বৃশ্চিক) এবং দুষ্ট রানী। রাজকুমারী পারুল তাকে উদ্ধার করে এবং তার বন্ধুদের সাহায্যে মণিমল্লিকাকে হত্যা করে। তিনি রাঘবকে বিয়ে করেন এবং সূর্যনগরে সুখে জীবনযাপন করতে থাকেন। প্রমিতা চক্রবর্তী / রুশা চ্যাটার্জী / প্রমিটা চক্রবর্তী  : পারুল চরিত্রে রূদ্রজিৎ মুখার্জী: রাঘব চরিত্রে সুদীপ্তা ব্যানার্জী: রানী মণিমল্লিকা চরিত্রে (প্রধান প্রতিপক্ষ) সম্রাট মুখার্জী: রাজা মহেন্দ্র ও রাজা সুরেন্দ্র চরিত্রে শোলাঙ্কি রায় / সোনালী চৌধুরী: রানী পদ্মাবতি চরিত্রে মানসি সেনগুপ্ত: স্বেতাংশী চরিত্রে লিজা গোস্বামী: রানী ললন্তিকা চরিত্রে সায়ন্তনী গুহঠাকুরতা: রানী ডাকাহিনী চরিত্রে প্রিয়াঙ্কা রতি পাল: রানী বহ্নিশিখা চরিত্রে নয়না বন্ধ্যোপাধ্যায়: রানী মায়া ও মৎসকন্যা শঙ্খমালা চরিত্রে সব্যসাচী চৌধুরী: রাজা চরিত্রে তানিয়া গাঙ্গুলি: সর্প চরিত্রে রূপসা মুখোপাধ্যায়: ঊর্মিমালা চরিত্র সম্ভাবী: শঙ্খমালার মেয়ে চরিত্রে ময়না ব্যানার্জী: দাসী গায়ত্রী চরিত্রে পলাশ গাঙ্গুলি: বীর প্রতাপ চরিত্রে মধূবানি গোস্বামী Team, Tellychakkar। "Zee Bangla launches fantasy drama Saat Bhai Champa, Promita plays title character"। Tellychakkar.com (ইংরেজি ভাষায়)। সংগ্রহের তারিখ ২০২০-১১-০৭।  "Makers of Saat Bhai Champa introduce new twists - Times of India"। The Times of India (ইংরেজি ভাষায়)। সংগ্রহের তারিখ ২০২০-১১-০৭।